

ЧРЕЗ
ПРЕДСЕДАТЕЛЯ
			НА ОБЩИНСКИ СЪВЕТ – РУСЕ

			ДО
			КМЕТА
			НА ОБЩИНА - РУСЕ





			П  И  Т  А  Н  Е

от  МАРИЯН  ЙОРДАНОВ  ДИМИТРОВ, 
ПРЕДСЕДАТЕЛ НА ГРУПАТА ОБЩИНСКИ СЪВЕТНИЦИ НА ПП „ВЪЗРАЖДАНЕ“, 
			 GSM:  0887/17-48-48,

НА ОСНОВАНИЕ:  Чл. 33, ал. 1, т. 4 от ЗМСМА и    чл. 103, ал. 2 във връзка с чл. 104 от Правилника на Общински съвет – Русе,

ОТНОСНО:   Велоалеята по ул. „Александровска“.


УВАЖАЕМИ  ГОСПОДИН  ПРЕДСЕДАТЕЛ,

УВАЖАЕМИ ГОСПОДИН КМЕТЕ,

	По ул. „Александровска“ от кръговото кръстовище на Паметника Альоша до пресечката й с ул. „ Мостова“ от над 10 години има обозначена велоалея.
	Велоалеята е сигнализирана с избледняла от времето хоризонтална пътна маркировка – цяла непрекъсната линия.
	На кръстовището на ул. „Александровска“ с кръгвото кръстовище и на следващото й кръстовище с ул. „Майор Атанас Узунов“ има вертикална пътна маркировка, като са поставени по два пътни знака със задължително предписание тип Г14а – „Задължителен път само за велосипедисти и водачи на индивидуално електрическо превозно средство“ и знак тип Г15а „Задължителен път само за пешеходци“.
	Често възникват разправии между водачите на велосипеди или водачите на индивидуално електрическо превозно средство с пешеходците на тема кой има и кой няма право да се движи по платното на ул. „Александровска“.



Във връзка с това искам да задам на кмета Пенчо Милков следните въпроси:

1. Защо 10 години хоризонталната пътна маркировка по уличното платно на 
ул. „Александровска“, свързана с велоалеята, не се обновява? 

2. Кога ще бъде обновена тази хоризонталната пътна маркировка?

3. Възможно ли е да предложите проектантско решение, което да отделя 
съществуващата велоалея от алеята за пешеходци, като по този начин ще бъдат премахнати конфликтните точки и кога то ще бъде възможно да се реализира? 

	
Желая да получа писмен и устен отговор на сесията на 16.07.2026 г.





09.07.2026 г.				        С УВАЖЕНИЕ   ……….......................................
гр. РУСЕ								            / МАРИЯН ДИМИТРОВ /

